Video: Bok bevry homself uit arend se kloueSkermgreep uit die video ŉ Video van ŉ bok wat verwoed baklei om homself uit ŉ arend se kloue te bevry, maak opslae op sosiale media. Met ŉ greep wat sowat 10 keer sterker is as ŉ mens se hand kan ŉ arend maklik klein diertjies optel en met hulle wegvlieg. In dié video poog ŉ arend om ŉ bergbok te gryp. Dit was egter ŉ geval van slim vang sy baas, want die bergbok hardloop rats teen die berg af. Hoe stewiger die arend probeer vasklou, hoe meer verbete bly die bok veg om uit die greep te ontsnap. In die laaste oomblikke kry die bok die ondenkbare reg – om homself uit die greep te bevry. Die 57 sekonde lange video is op Reddit gedeel. Klik hier as die video nie in jou webblaaier wil speel nie